Uimarishaji wa michezo Kenya

UIMARISHAJI WA MICHEZO KATIKA NCHI YA KENYA. 

Katika miongo miwili ambayo imeweza kupita, michezo nchini Kenya imedidimia. Hili limeweza kushuhudiwa haswa na wapenzi wa soka, riadha na michezo yote kwa jumla. Kenya imekuwa inategemea michezo ili kupeperusha bendera yetu kule ughaibuni. Hakika, huwa furaha tele kwa wananchi wa Kenya kwa kuona bendera yao na wimbo wa taifa ukiimbwa kule kwenye mataifa ya nje. 

Licha ya kudidimia huku, pia kuna mafanikio kadhalika ambayo yameweza kuonekana. Njia ya spoti za Kenya imeweza kufunguka. Anga imeweza kungaa. Baada ya Murgu kuwajalia Wakenya, Eliud Kipchoge pamoja na wenzake wanaenda kungarisha jina la Kenya kule nje. Mwaka wa elfu mbili na kumi na nane, Kipchoge alivunja rekodi ya dunia kwa kukimbia kwa muda mfupi sana na kumwachia mwenzake masaa marefu mno kabla ya kumfikia. Hii ni kongole kwake na wengine. 
Kwanza, viwanda vya kudhamini michezo lazima viweze kujitokeza ili kudhamini wachezaji mbali mbali na kama ni timu, basi wadhamini timu mbalimbali. Hii itasaidia wachezaji hawa kwa kuwapa hela za matumizi katika safari zao kwenye michezo yoyote ile. Hii itawaletea wawekezaji hawa pesa mingi wapo wataweza kuwapa mafunzo muhimu. Pili, mchezaji au timu inayodhaminiwa lazima itafutiwe mkufunzi mzuri ambaye ni hodari kwa maswala ya michezo. Mchezaji huyu au timu hiyo yafaa ipate mafunzo zaidi na wawe wa kujitolea mhanga. 

Viwanja vya michezo vinafaa kujengwa na kuimarishwa katika sekta zozote zile. Viwanja vyenyewe viweze kuwakinga wachezaji na mashabiki. Wao pia wanapofanyiwa mazuri pia hao watang'ang'ana ili walete mazuri. 
Mashabiki kwa upande mwingine pia yafaa waweze kushabikia timu za nyumbani kabla ya kuvuka mipaka na kuenda Uingereza, Ureno, Ujerumani, Italia na Uhispania. Sio kwamba hawafai kuwa mashabiki huko, lakini hata ni dhahiri kuwa vitunze vyako kabla hujavitunza vya jirani. Lazima tusherehekee wa hapa kwetu kabla hatujasherehekea kwa jirani. 
Viwanda vya kujenga buti za kandanda viweze kuongezwa ili wachezaji wapate mavazi bora. Jezi pia zafaa zinunuliwe wachezaji wetu. Kenya inaweza haya yote isipokuwa wachache wanaojiweza wanatumia uwezo wa wasiojiweza ili kujawezesha. Kumbuka mwaka jana, wachezaji wa Kenya walilala nje kule Misri. Hakika huu unyama wa hali ya juu. Misri ilweza kuwakodishia hoteli moja ile waweze kupumzika kabla ya kuingia uwanjani siku itakayofuata. Huu ni ukatili wa hali ya juu. 
Lazima serikali kuu ya Kenya iweze kusaidia na kubuni talanta mingi hasa mashinani, za michezo. Michezo ya wanakandanda na wacheza wa umri mdogo yafaa iweze kuhudumiwa. Watoto walio na talanta wapewe nafasi na hakika wataweza kukuza talanta zaidi wanapozidi kukua.  
Hivyo,  Kenya itaweza kufaulu michezoni. Kenya itaimarika katika sekta hii ya spoti. Wachezaji hawatahitaji hata umaarufu zaidi.